UPRAVNO VIJEĆE

DV „ŽABICA“ OTOK

TRG DR. FRANJE TUĐMANA 4

21238 OTOK

KLASA: 601-06/ 23-03/16

URBROJ: 2181-36-1/23-03

Otok,20.10.2023.god.

**ZAPISNIK**

16. sjednica Upravnog vijeća DV „Žabica“ Otok, održana 20. listopada 2023. godine s početkom u 18:10 h u prostorijama dječjeg vrtića.

**DNEVNI** **RED**:

1. Usvajanje zapisnika sa 15 sjednice UV DV Žabica Otok
2. Prigovori na Rezultate raspisanog Natječaja za upis djece u programe DV Žabica Otok za 2023./2024. pedagošku godinu i Odluka o upisu djece.
3. Razno

**NAZOČNI**:

Tomislav Bilokapić

Vinko Milanović Trapo

Mario Laco

Marina Maroš

Nije nazočna : Maja Samardžić

Ostali :

Mara Laco, sindikalni povjerenik

Anamarija Vuleta, V.D. ravnateljica DV „Žabica“ Otok

Nazočan načelnik Općine Dušan Đula

Predsjedavatelj otvara 16. sjednicu UV-a te pozdravlja sve prisutne na sjednici. Konstatira da nisu prisutni svi članovi vijeća ,odnosno nije nazočna Maja Samardžić ,te utvrđuje kvorum.

Predsjedavatelj utvrđuje dnevni red te otvara raspravu za izmjene i dopune. Izmjena ili dopuna dnevnog reda nije bilo, nakon čega se dnevni red daje na glasanje.

Vijećnici izglasavaju dnevni red sa 4 glasa za.

**Ad.1.) Usvajanje zapisnika sa 15. sjednice UV DV Žabica**

Predsjedavatelj otvara raspravu na prvu točku dnevnog reda. Nema izmjena ni dopuna na zapisnik sa 15.sjednice UV-a nakon čega predsjedavatelj stavlja točku na glasanje. Vijećnici sa 4 glasa „ZA“ usvajaju zapisnik sa 15.sjednice.

**Ad.2.)Prigovori roditelja na** **Rezultate raspisanog Natječaja za upis djece u programe DV Žabica Otok za 2023./2024. pedagošku godinu i Odluka o upisu djece.**

Predsjedavatelj uzima riječ te otvara raspravu na drugu točku dnevnog reda.

Na adresu UV-DV žabica roditelji su podnijeli prigovor na rezultate upisa za djecu u Vrtić za 2023./2024. godinu:

1. Martin Đula
2. Maja Grgat
3. Jure Grgat
4. Tina Norac-Kevo
5. Marija Pupić
6. Katarina terzić
7. Ivana Vuleta
8. Josip i Ivana Brčić
9. Marijana Norac-Kljajo

Ravnateljica uzima riječ i konstatira da su grupe djece popunjene i da odgajateljice ne mogu primiti niti jedno dijete.

Jedino rješenje koje preostaje je otvaranje nove popodnevne grupe u Rudi.

 Nakon što je UV razmotrilo sve žalbe roditelja, gdje se kao jedan od problema navodi prijevoz djece do PO Ruda, prijedlog je vijećnika da se roditeljima ponudi organiziranje prijevoza djece do PO Ruda i natrag.

UV je utvrdilo da zbog nedostatka mjesta u Vrtiću zahtjevima roditelja nije moguće udovoljiti, odnosno žalba im se odbija i jedina mogućnost je primanje djece u popodnevni program u PO Ruda,

Predsjedavatelj daje prijedlog o organiziranju prijevoza za popodnevnu grupu u PO Ruda na glasanje.

Prijedlog se usvaja s četiri glasa „ZA“ .

 **Ad.3.) Razno**

Predsjedavatelj otvara raspravu pod točkom razno :

Ravnateljica uzima riječ i navodi da podnosi ostavku iz važnih osobnih razloga na radno mjesto v.d. ravnateljice DV Žabica Otok i traži da je se razriješi s dužnosti sa datumom 1.11.2023. godine.

Vijećnici su prihvatili ostavku v.d. ravnateljice,s tim da su tražili da ostane na dužnosti barem do podnošenja zahtjeva za plaće djelatnicima.

Nadalje se nitko ne javlja za riječ.

Predsjedavatelj zaključuje sjednicu u 19:30 h.

Zapisničar Predsjednik Upravnog vijeća

 Tomislav Bilokapić